Държавен вестник, бр. 93, 2018 г., стр. 69

БРОЙ  93	
Д Ъ Р Ж А В Е Н  В Е С Т Н И К 	
СТР.  69  
сравнява данните за посочените в заявлението 
имоти с данните за лозарското стопанство, 
вписани в лозарския регистър. 
(2) При установяване на нередовности и/
или непълноти в заявлението и приложените 
към него документи ТЗ на ИАЛВ писмено 
уведомява кандидата, който в срок до 10 ра-
ботни дни от получаване на уведомлението 
следва да представи изисканите документи 
или писмени обяснения.
(3) Когато кандидатът не отстрани не-
пълнотите и/или нередовностите в срока по 
ал. 2, заявлението се отхвърля със заповед 
на изпълнителния директор на ИАЛВ.
(4) В срок до 7 работни дни от извършване 
на проверката по ал. 1 или след отстраня-
ване на нередовностите и/или непълнотите 
по ал. 2 ТЗ на ИАЛВ извършва проверка 
за потвърждаване на предоставените от 
производителя цифрови географски данни 
за площите в цифровата ортофотокарта или 
при необходимост извършва проверка на 
място за установяване на действителното 
агротехническо състояние и географските 
параметри на заявената площ. Резултатите 
от проверката на място се отразяват в кон-
тролен лист в два екземпляра, подписан от 
длъжностните лица, извършили проверката, 
и от кандидата или негов упълномощен 
представител. 
(5) В срок до три работни дни след из-
вършване на проверката по ал. 4 ТЗ на 
ИАЛВ изготвя становище за одобрение или 
отхвърляне на заявлението.
Чл. 71. (1) В срок до 7 работни дни от 
изготвянето на становището по чл. 70, ал. 5 
изпълнителният директор на ИАЛВ въз 
основа на констатациите от извършените 
проверки със заповед:
1. одобрява заявлението по чл. 69, ал. 1 
и издава на кандидата удостоверение за 
право на участие по мярка „Застраховане 
на реколтата“;
2. мотивирано отхвърля заявлението; запо-
ведта се съобщава и подлежи на обжалване 
по реда на АПК. 
(2) Когато заявлението по чл. 69, ал. 1 
е одобрено, на кандидата се изпращат за-
поведта по ал. 1, т. 1 и удостоверението за 
право на участие по мярка „Застраховане 
на реколтата“.
(3) Срокът на валидност на удостоверени-
ето за право на участие по мярка „Застра-
ховане на реколтата“ е 6 месеца от датата 
на издаването му.
Раздел ІV
Условия и ред за предоставяне на финан-
сова помощ
Чл. 72. Кандидатът подава заявление за 
предоставяне на финансова помощ по мярката 
по утвърден съгласно чл. 3, ал. 2 образец в 
ЦУ на ДФЗ.
Чл. 73. (1) Към заявлението за подпома-
гане се прилагат:
1. заверено копие на влязъл в сила за-
страхователен договор за един или повече от 
застрахователните рискове по чл. 67, ал. 2, в 
която за застрахованите лица е предвидено 
задължение да предприемат необходимите 
превантивни мерки спрямо рисковете, за 
които е сключена полицата;
2. декларация за липсата на изплатено 
подпомагане за същите застрахователни 
рискове по други схеми за подпомагане, 
свързани със застрахователния риск; 
3. документ, доказващ извършено банково 
плащане на цялата застрахователна премия, 
и банково извлечение;
4. заверен препис на нотариално заверено 
пълномощно, когато документите се подават 
от упълномощено лице.
(2) При приемане на заявлението се про-
верява самоличността и представителната 
власт на заявителя.
(3) При поискване от ДФЗ ИАЛВ предос-
тавя по служебен път в срок три работни дни 
удостоверение за право на участие по мярка 
„Застраховане на реколта“ и утвърдените 
цифрови географски данни на одобрената 
от ИАЛВ площ.
(4) Документите по ал. 1 се представят 
на български език, а когато оригиналният 
документ е на чужд език, се прилага и ле-
гализиран превод на български език.
(5) При подаване на заявлението кан-
дидатът осигурява оригиналите на всички 
документи, включително и тези, за които се 
изискват копия, като удостоверява съответ-
ствието на представените копия със заверка 
„Вярно с оригинала“. Служителят, приемащ 
документите, сверява представените копия 
с оригиналните документи.
Чл. 74. (1) В срок до 10 работни дни от 
подаване на заявлението за подпомагане слу-
жителите от ЦУ на ДФЗ извършват админи-
стративна проверка за неговата допустимост. 
(2) При установяване на нередовност и/
или непълнота на подадените документи ДФЗ 
писмено уведомява кандидата, който в 10-дне-
вен срок от получаване на уведомителното 
писмо следва да отстрани нередовностите и/
или непълнотите и да предостави изисканите 
документи и/или писмени обяснения.
(3) Държавен фонд „Земеделие“ извърш-
ва служебна проверка за обстоятелствата 
по чл. 67, ал. 4. В случай че проверката не 
може да бъде извършена, ДФЗ уведомява 
кандидата писмено, който в срок до 10 ра-
ботни дни от получаване на уведомлението 
трябва да представи легализиран превод на 
свидетелство за съдимост, когато то подлежи 
на издаване от чуждестранен орган. Когато 
в съответната чужда държава свидетелство 
за съдимост или еквивалентен документ не